GiliGold/VAD_KnessetCorpus huggingface dataset:
פנינה רוזנצוייג: כשאמא שלי בת 84, שהיא תושבת אילת, ואני תושבת תל אביב, שברה את עצם הירך, אם אני לא הייתי מקבלת את העזרה של האגודה לזכויות החולים וברוך ה' יש לי פה לא קטן ולא נולדתי אתמול, לא הייתי מצליחה להביא אותה לשיקום ליד הבית שלי, כי קופת חולים כללית התעקשה לשקם אותה בבאר שבע.
פנינה רוזנצוייג: אתם יודעים מה קורה לאישה בת 84 שקרובי המשפחה לא יושבים ליד המיטה שלה.
פנינה רוזנצוייג: אז יש שיתוף פעולה ויש קמפיינים ואנחנו נעזרים במשרד לאזרחים ותיקים וזה מעולה, אבל אם בן אדם אחרי אירוע מוחי מקבל זכותון, הוא לא יכול לעשות עם זה כלום, אם הוא לא יודע לקרוא, אם הוא לא יודע לכתוב, אם אין מנהל מקרה מטעם הקופה.
פנינה רוזנצוייג: אם הוא חוזר הביתה בעצם לקהילה ואף אחד, גם מהיחידה להמשך טיפול, לא מסתכלים עליו, לא רואים אותו, לא רואים אם הוא קיבל את התרופות שלו, אז לא יעזרו כל הזכותונים האלה.
פנינה רוזנצוייג: זה דבר אחד.
פנינה רוזנצוייג: הדבר השני שהוא מאוד חשוב, אני יודעת שזה לא היה במגרש של הדוח הזה, שאני מבחינתי הוא היה חוויה מתקנת אחרי דוח נפלא שאני ודר' איריס רסולי רשמנו לפני ארבע שנים והוא יושב בהרבה מגרות בכל מיני משרדים בנושא של שיקום אחרי אירוע מוחי, אבל אני רוצה להגיד לכם ששיקום זה לא רק מיטות ושיקום זה לא רק טיפול רפואי.
פנינה רוזנצוייג: אני לא רוצה יותר מדי להתייחס למה שקרה אתמול, אבל אם בן אדם אחרי אירוע מוחי מקבל קצבת ביטוח לאומי של 2,300 שקל ואף אחד לא יודע מה קרה לו אחר כך והוא לא יכול אחר כך אולי לקנות את התרופות שלו, כיוון שאין לו כסף לממן תרופות- - -
קריאה: יודעים ומתעלמים.
פנינה רוזנצוייג: אז כל הנושא- - -
מרינה סולודקין: קודם כל אין לו גג, את מבינה שלאירוע מוחי אין גג.
פנינה רוזנצוייג: אז אני לא מבינה למה משרד הרווחה והביטוח הלאומי הם לא חלק מה- - -
מרינה סולודקין: תעצרי, בבקשה.
מרינה סולודקין: יש עוד שניים שצריכים לדבר.
יפעת סולל: אני רוצה קודם כל באמת להודות למשרד מבקר המדינה, זו לא הפעם הראשונה שמשרד מבקר המדינה מוציא דוחות בנושא של זקנים ובריאות, שהוא תחום שיש בו כל כך הרבה אפליה וכל כך הרבה עוולות שהדוחות האלה באמת מצטברים ומעלים לפחות את הנושא למודעות.
יפעת סולל: בינתיים לא כל כך לפתרונות אבל לפחות למודעות וגם זה משהו חשוב.
יפעת סולל: נאמר כאן באיזה שהוא שלב שלקופות החולים יש אינטרס שהזקנים יהיו בריאים.
יפעת סולל: אני לא יודעת, יכול להיות שיש להם כוונות טובות, אינטרס כלכלי ודאי אין להם.
יפעת סולל: בואו נשים את הדברים על השולחן, לקופות החולים יש אינטרס שהזקנים יפסיקו להיות מטופלים שלהם ויעברו לתחום הסיעוד ואז הם יתחילו להיות אחריות של והם לא יצטרכו יותר לשלם עליהם.
קריאה: זה קשקוש בלבוש.
יפעת סולל: אני לא אומרת שכך קופות החולים נוהגות, אני אומרת שאם אנחנו מסתכלים על אינטרסים כלכליים, אלה האינטרסים הכלכליים.
יפעת סולל: מקדם היום רפורמה שתגדיר אחריות אחת כוללת על כל תחום הסיעוד, על כל תחום הטיפול בזקנים וזו רפורמה מאוד מאוד חשובה ומשום מה אנחנו נתקלים בהתנגדויות מקופות החולים- - -
שכיב מוראד שנאן: יש לך איזה רעיון שאפשר לקדם?
יפעת סולל: אני אומרת, ל יש הצעה לרפורמה שהיא לא מספקת בעיניי אבל היא בפירוש בכיוון הנכון, לפחות מבחינת האחריות הכוללת על כל ה- - -
שכיב מוראד שנאן: אין ב מי שיכתוב את זה.
יפעת סולל: לא, יש, יש.
יפעת סולל: יש הצעה לא רעה בכלל- - -
קריאה: יש, סגן השר מוביל את זה ומקדם, יחד עם המנכ"ל, ואת צודקת, ובאמת אולי ישמעו ויקדמו את זה.
יפעת סולל: אם יורשה לי עוד כמה נקודות קטנות.
מרינה סולודקין: לא, משפט אחרון.
יפעת סולל: אני חושבת שחשוב מאוד לומר שהסיפור הזה של האפליה בין הסוגים השונים של השיקום זאת שערורייה.
יפעת סולל: אנחנו חייבים לדבר על שוויון.
יפעת סולל: צריך לדבר על אנשים שמשקמים אותם בהתאם ליכולת השיקום שלהם וזה לא אמור לשנות מה הגיל שלהם, הזכאות שלהם לקבל הליך שיקום הוגן, ראוי, לא נובעת מהגיל שלהם, היכולת שלהם להשתקם.
יפעת סולל: בכל זאת עוד שני דברים.
יפעת סולל: אחד, זה לא שוּק, באמת.
יפעת סולל: נעשים פה ניסיונות לנהל משא ומתן כדי להוריד עלויות שבסופו של דבר אנשים מקבלים טיפול שהוא בלתי ראוי.
רועי כפיר: אני הסברתי שהמילה- - -
שכיב מוראד שנאן: תמחק את המילה שוק מהפרוטוקול.
יפעת סולל: ---לפני שנכנסת לאולם, פעם אחר פעם.
קריאה: סליחה, אבל הבהרתי את העניין.
קריאה: לא, זה לא הוגן.
יפעת סולל: סליחה, נאמר כאן פעם אחר פעם על ידי גופים שונים מכיוונים שונים שזה לא כלכלי היום להחזיק מיטות שיקום, משום שהגופים השונים מפסידים על מיטות השיקום ולכן הם לא פותחים מיטות שיקום.
יפעת סולל: הסיפור הזה שמגדירים אותו ברמה של בואו נאפשר לשוק להתנהל, מביא לזה שאי אפשר לפתוח מיטות שיקום משום שזה לא כלכלי.
מרינה סולודקין: אני מאוד מבקשת לא לצעוק על הנציג של משרד האוצר, כל המשרדים וכל הגופים עשו הרבה כאן כדי שלעם ישראל לא יהיו מיטות שיקום.
יפעת סולל: גברתי, אני מוכרחה משפט אחרון.
יפעת סולל: נאמרו כאן הרבה מאוד דברים מאוד נכונים במהלך הדיון הזה, אבל חשוב לי לומר דבר אחד נוסף, כשאין מיטות שיקום אנשים מתים.
יפעת סולל: מדובר כאן על מישהו שהיה צריך לחכות שבוע וחצי בבית חולים וכבוד חבר הכנסת דיבר על מישהו שחיכה שלושה שבועות וחצי- - -
שכיב מוראד שנאן: אבא של העוזר שלי ובדרך, כשהעבירו אותו מרמב"ם לאן שרצו להעביר, נפטר.
יפעת סולל: אז סבא שלי, לפני שנתיים השאירו אותו שבועיים בבית חולים במחלקה פנימית והוא לא החזיק.
מרינה סולודקין: את מדברת יותר מהפרופסורים, זו היררכיה לא נכונה.
יפעת סולל: כי אני חושבת שחשוב להגיד את זה.
יפעת סולל: לא מדובר כאן באיזה שהוא משהו שהוא רק מביא תועלת, מסב אפשרות לחיות בכבוד, שזה חשוב- - -
מרינה סולודקין: הדיון לא היה בנושאים האלה.
מרינה סולודקין: אני בדעה שזה לא כסף, זה זלזול בחיי אדם.
מרינה סולודקין: בבקשה, מכבי.
יעקב סלע: אני לא מכבי, אני מנכ"ל בית בלב, מקבוצת מכבי שירותי בריאות.
יעקב סלע: אני רוצה לומר קודם כל שצריך לברך אולי על שינוי המדיניות שהציג פה ראש מינהל הרפואה ב ולאחרונה באמת אחרי מאבקים קשים של שנים יש יותר נכונות לתת רישיונות הקמה לבתי חולים.
יעקב סלע: אבל אני רוצה להבהיר, חסרות היום, על פי מספרים של , 1,200 מיטות שיקום.
יעקב סלע: אני אתן עוד נתון מדהים, בדק חולים אחרי שבר בצוואר הירך ואחרי אירוע מוחי, והוא ניסה לבדוק כמה מתוכם מקבלים שיקום בפועל והוא מצא ככה, אלה שגרים במרכז, 75% מתוכם מקבלים שיקום, ואלה שגרים בצפון, כ-45% מגיעים לשיקום.
שכיב מוראד שנאן: תחזור על הנתון שישמעו אותו טוב, זה חלק ממה שנקרא חלוקת מדינת ישראל לכמה מדינות.
יעקב סלע: אני רוצה להוביל לפתרון.
יעקב סלע: המדינה לא בונה מוסדות אשפוז חדשים, המדינה לא בונה מיטות שיקום חדשות, אז היא צריכה לאפשר לסקטור הלא ממשלתי לבנות מיטות שיקום.
יעקב סלע: נקודת המפתח, כדי שגופים לא ממשלתיים בכלל ירצו, ואני אומר לכם שאנחנו רוצים- - -
מרינה סולודקין: המדינה לא בונה ולא נותנת לבנות.
יעקב סלע: אז אני אומר לכם כגוף שמאוד מאוד רוצה לבנות, ואנחנו בנינו עכשיו מוסד ואתה היית, וגם פרופ' אפק היה- - -
שכיב מוראד שנאן: אני הייתי ונהניתי לבקר במקום.
שכיב מוראד שנאן: תעשו עוד אחד בנהריה.
יעקב סלע: כדי שהמוסדות האלה יחזיקו את עצמם הדבר המרכזי שצריך יזם זה להיות בטוח שהוא יוכל לשרוד כלכלית, והנקודה המרכזית היא התעריף.
יעקב סלע: האבסורד הוא שמי שקובע את התעריף הם קופות החולים וצריך להגיד את זה, הקונה, ואני אומר וזה המסר שלי, צריך להוציא את קביעת התעריף מידי קופות החולים, וכמו שקובעים תעריף אשפוז לבתי חולים כלליים, יש ועדה שבה יושבים אנשי והאוצר, שיקבעו תעריף בוועדה שהיא ציבורית, מקצועית ולא הקונה יקבע את המחיר.
יעקב סלע: זאת הנקודה המרכזית שלי.
מרינה סולודקין: מבחינת חוקי שוק אתה צודק.
מרינה סולודקין: מה שאני רוצה לומר לכם, אם הנציגים של משרד המבקר לא רוצים להביא את הדעות שלהם למה ששמענו- - -
בעז ענר: אני אומר בקצרה, מבקר המדינה ער לנושא והוא הצהיר שאנחנו נחזור ונבצע מעקב.
בעז ענר: יש פה בעיות יסוד שבאמת הגורמים השונים ומשרד האוצר ו צריכים לשבת על המדוכה ולפתור את הסוגיות שעומדות על הפרק.
שמשון ארדמן: סליחה, נושא הקהילה לא נמצא בדוח.
קריאה: נמצא, רק שהדיון לא היה עליו.
שמשון ארדמן: מה שכתוב בנושא הקהילה לא מספיק, זה חסר.
בעז ענר: לא מיצינו את הנושא.
בעז ענר: הוא נמצא בדוח, לא מיצינו את הנושא.
מרינה סולודקין: מה שאני אומרת, מוסד מבקר המדינה עובד יום ולילה, להיכנס לכל הפרטים, בכל המקצועות, בכל הגופים, בכל המפעלים, בכל התהליכים, הם עושים עבודה מצוינת ולא יכולים לעשות את הכול.
מרינה סולודקין: שני משפטים, אדוני.
יוסף ברגמן: שני משפטים.
יוסף ברגמן: אני לא אשבח אותנו ואני מברך כמו כולם, אני חושב שצריך לזכור בתוך התהליך של שיפור השיקום לזקנים את תהליך ההזדקנות.
יוסף ברגמן: תוך 15 שנה יהיו פי שניים המספרים ממה שהיום, במיוחד old-old.
יוסף ברגמן: חייבים לראות לא רק את ה-CVA, לא רק את השברים בירך, חייבים לראות ואנחנו כבר רואים בימים אלה עלייה בביקוש לשיקום וקבלת שיקום בנושא חולים deconditioning, חולים לאחר אשפוזים בגלל בעיות אחרות שמקבלים שיקומים.
יוסף ברגמן: צריך להזכיר תהליכים מאוד חיוביים שקרו וגם הם צורכים מיטות בשיקום, אנשים שוכבים שישה שבועות במחלקת שיקום מורשית ללא דריכה לאחר שבר.
יוסף ברגמן: צריך לזכור את החולים לאחר החלפות מפרקים שגם הם צורכים מיטות וחייבים לתכנן את העתיד מבחינת קידום בריאות ומניעה, למנוע את התהליכים, לדחות את החולי ולפתח שירותים בקהילה כדי שאשפוז יהיה למי שצריך טיפול 24 שעות בציוד ובתנאים של אשפוז' ולמקצע את השיקום בקהילה, גם בבית וגם במרכזי יום כדי שמי שיכול ליהנות משיקום כזה יקבל אותו.
מרינה סולודקין: רק שאלה אחת, לתכנן, מי מתכנן?
יוסף ברגמן: לתכנן צריך המשרד, בשיתוף פעולה עם הקופות, לחשוב על תכנית.
יוסף ברגמן: צריך לחשוב על טכנולוגיות- - -
שכיב מוראד שנאן: הוא צריך, אבל מה קורה בפועל?
יוסף ברגמן: אני הייתי שותף בשתי ועדות לנושא שיקום בעבר, הוועדה האחרונה בראשות פרופסור רינג ז"ל שהיו לה תובנות, היו לה המלצות, שהקופות היו שותפות לוועדה הזאת.
יוסף ברגמן: אני חושב שסך הכול מהתקופה שאני נמצא בתפקיד אפשר להגיד שהיום מי שזקוק לשיקום ומי שהולך לשיקום הולך רק למחלקות מורשות, אין סיפור של מחלקות לא מורשות ששולחים אליהם אנשים לפסיאודו שיקום, שגם זה תהליך מבורך שקרה.
יוסף ברגמן: אני רוצה להגיד שהקופות זה אוסף של אנשי מקצוע טובים שרוצים את טובת החולים, רוצים את טובת הזקנים, אין שם אנשים ציניים שרוצים אנשים מתים או אנשים סיעודיים, אלא עושים את המיטב במסגרת האילוצים.
יוסף ברגמן: לפעמים טועים, לפעמים לא מספיק, יש דברים שהם לא טובים, נכון, צריך לשפר, אבל צריך לשפר ביחד.
מרינה סולודקין: אנחנו מסיימים ת הישיבה.
מרינה סולודקין: ישיבת המשך אנחנו עושים בסוף אוקטובר-התחלת נובמבר ואני מאוד מתכוונת לשמוע על תעריף.
שכיב מוראד שנאן: בתנאי שלא יהיו בחירות.
רוני בר-און: מכובדיי, אני מתכבד לפתוח את ישיבת הוועדה לענייני ביקורת המדינה.
רוני בר-און: על סדר היום חילופי גברי בראשות הוועדה.
רוני בר-און: לפי המלצת יושב ראש ועדת הכנסת, אני מביא בפניכם את המלצת ועדת הכנסת לבחור ביושב ראש חדש לוועדה לענייני ביקורת המדינה.
רוני בר-און: אנחנו מקדמים בברכה את מבקר המדינה שתמיד מכבד בנוכחותו את הוועדה, בוודאי בעניינים שנדונים בה אבל על אחת כמה וכמה בעניינים הטקסיים שיש בהם לא מעט מן המהות משום שיושב ראש הוועדה לענייני ביקורת המדינה הוא סוג של – אני לא רוצה לומר שותף כי בכל אופן כולנו צריכים לדעת את מקומנו ואת יחסנו לביקורת המדינה – משתף פעולה הדוק ביותר עם משרד המבקר.
רוני בר-און: אתם השלטון ואנחנו משתפי הפעולה.
רוני בר-און: כך או כך, סדר הדיון יהיה כדלקמן: אני אעביר מיד את רשות הדיבור ליושב ראש ועדת הכנסת, חברי הטוב יריב לוין והוא יביא בפניכם את ההמלצה.
רוני בר-און: אני אמליץ בפניכם לקבל את ההמלצה שלו ולא לעורר כאן שאלה שלא לעניין.
רוני בר-און: מרגע שההמלצה תונח ואנחנו נצביע עליה, ייטול את שרביט ניהול הישיבה היושב ראש הנבחר - אני לא יודע מי בינתיים המומלץ ולכן אני לא אומר כלום – והוא ינהל את הישיבה.
רוני בר-און: אני אציע לו לתת לי לומר דברי פרידה ולברך אותו בכניסתו ואחר כך הוא יכול לעשות כאוות נפשו.
רוני בר-און: מכובדי יושב ראש ועדת הכנסת, הבמה לרשותך.
יריב לוין: תודה רבה לידידי יושב ראש הוועדה.
יריב לוין: אדוני מבקר המדינה, יושב ראש הוועדה הנכנס, חברי הכנסת, צוות הוועדה בראשות מנהלת הוועדה.
יריב לוין: אני רוצה להודות לך כמובן בשם ועדת הכנסת ואני חושב בשם הכנסת כולה על מלאכה נאמנה, מקצועית ועניינית שעשית כאן בראשות הוועדה שהוסיפה עוד כבוד, עוד מעמד ועוד עוצמה לוועדה הזאת שאמרתי כבר פעם שבעיניי היא אולי המוסד החשוב ביותר של הכנסת ואולי קודש הקודשים של הכנסת מבחינת תפקידה, חשיבותה ומשמעותה.
יריב לוין: המשמעות הזאת, אדוני היושב ראש הנכנס, היא עוד יותר גדולה כאשר הקואליציה היא כל כך גדולה.
יריב לוין: זה אני דווקא אומר כאיש קואליציה.
יריב לוין: אני חושב שהזירה הזאת, הוועדה הזאת, הופכת להרבה יותר חשובה במציאות הקואליציונית הקיימת ואני בטוח שאתה תיטיב להוביל אותה.
רוני בר-און: אפשר להעצים עוד יותר את הוועדה ולהגדיל עוד יותר את הקואליציה.
יריב לוין: כנראה זה הכיוון.
יריב לוין: אגב, אני מוכרח לומר שאני בטוח שאתה גם תדע להוביל את הוועדה בשבילי ביקורת בכל מיני נושאים שטוב שיובאו וטוב שיעסקו בהם ואולי לא תמיד קיבלו ביטוי.
יריב לוין: מהבחינה הזאת, אני בטוח שאתה תיצוק גם את התוכן האישי והמיוחד שלך לתפקיד.
יריב לוין: בנסיבות האלה אני מבקש להביא בפניכם, בהתאם להוראת סעיף 97(יב) לתקנון הכנסת, את המלצת ועדת הכנסת לבחור בחבר הכנסת אורי אריאל לכהן כיושב ראש הוועדה לענייני ביקורת המדינה במקומו של חבר הכנסת רוני בר-און.
רוני בר-און: בעד אישור חבר הכנסת אורי אריאל כיושב ראש הוועדה – פה אחד אושרה בחירתו של חבר הכנסת אורי אריאל כיושב ראש הוועדה
רוני בר-און: אני קובע שהמלצת ועדת הכנסת לבחור את חבר הכנסת אורי אריאל כיושב ראש הוועדה לענייני ביקורת המדינה במקומי אושרה פה אחד.
רוני בר-און: אני מאחל לך הצלחה ומפנה לך את הכיסא.
רוני בר-און: אשמח אם תיתן לי לומר כמה מילות פרידה לצוות ולמבקר המדינה.
אורי אריאל: חבריי חברי הכנסת, ברשותכם הישיבה לא תהיה ארוכה.
אורי אריאל: ראשית, אני מודה לאלוהים ושנית, אני מודה לכם, לכולכם, על הבחירה ועל האמון.
אורי אריאל: אני מודה למבקר המדינה.
אורי אריאל: אני יכול לומר כאן מוריי ורבותיי כי חכמים אומרים שכל מי שלמד אות אחת ממישהו, צריך לקרוא לו מורי ורבי, ואני למדתי מכולכם יותר מאות אחת ולכן אומר מוריי ורבותיי.
אורי אריאל: אני מודה כמובן לאנשי צוות הוועדה בראשות חנה, מנהלת הוועדה, שאני עובד אתם זמן ארוך מאוד.
אורי אריאל: אני רוצה להודות ליושב ראש היוצא אצלו למדתי שנתיים וחצי והשיעור הכי טוב היה בגוף המבקר לפרקליטות המדינה שאני חושב שבהובלתו ובכוחות משותפים יצא הדבר לפועל.
אורי אריאל: קשה לראות, לאור כל ההתנגדויות שהיו, שזה היה יוצא אבל אני חושב שחבר הכנסת בר-און הוביל את זה ביד רמה ונחושה והביא את זה לידי תוצאה כפי שקיווינו.
אורי אריאל: אני מעביר את זכות הדיבור לידידי חבר הכנסת רוני בר-און, מאחל לו בהצלחה בתפקיד הבא כיושב ראש ועדת החוץ והביטחון ויושב ראש הוועדה המשותפת לתקציב הביטחון.
אורי אריאל: כמי שמכיר קצת את הדברים שם, איזו עבודה מחכה לך.
רוני בר-און: קודם כל, ברכות לאורי.
רוני בר-און: אני חושב שנבחר חבר כנסת.
רוני בר-און: כשאני סוקר את הכנסת, אולי חוץ ממרינה הוא נמצא כאן לפני כולנו וידיו רב לו בעשייה בכנסת הזאת כמעט בכל הדיסציפלינות.
רוני בר-און: הוא איש ציבור שמשרת ציבור מאוד מובהק, ייאמר לטובת הציבור שלו ולטובת כלל הציבור במדינה, במדינת ישראל בכלל, בדיסציפלינות רבות, שונות ומגונות.
רוני בר-און: גם אם היו לנו מחלוקות פה ושם, והיו כאלה, תמיד ידעתי להעריך את המחויבות שלו לרעיון, לתפקיד, לאנשים ששלחו אותו לכנסת והמחויבות חסרת כל פניות, בלתי תלויה בשום דבר, למדינת ישראל ולענייניה, בהם כאלה שגם סמויים מן העין.
רוני בר-און: במובהק הוא היה שם לעזר רב.
רוני בר-און: אני בטוח, אורי, שאתה תדע לכלכל בתבונה, כפי שאתה יודע בדרך כלל, את התנהלותך כאן.
רוני בר-און: אתה מכיר את הוועדה הזאת, היית שותף, היית חבר ועדת המשנה שלה לענייני מודיעין, לענייני ביטחון, לענייני יחסי חוץ, ועדה שהיא חשובה מאוד, ואין לי שום ספק שיש לך גם את הידע הנכון וגם את היכולות להמשיך לנהל את הוועדה הזאת בתבונה רבה וביכולות רבות.
רוני בר-און: אני כמובן מודה לחבר הכנסת יריב לוין שהוא מחותן בכל החתונות האלה, שאותו אני מכיר הרבה מאוד שנים, עוד משחר נעוריו ומתחילת זקנתי.
רוני בר-און: אני באמת מודה לך על העבודה שאתה עושה בוועדת הכנסת וגם בדרך בה אתה מנהל את הטקסים האלה.
רוני בר-און: אני רוצה לומר כמה מלים למבקר המדינה.
רוני בר-און: חנה, שתכף נגיע אליה, מנהלת הוועדה, לא משאירה שום דבר ליד המקרה והיא כמובן הביאה לי היום את הטקסט שאמרתי בעת שנכנסתי לוועדה.
רוני בר-און: חזקה על אדם שהוא צריך להיות מחובר לטקסטים או לאבני הדרך שהוא מניח בתחילת הדרך כדי לפגוש אותם בסוף הדרך.
רוני בר-און: אז ציינתי, ואני מציין זאת שוב, כבוד השופט בדימוס לינדנשטראוס, מבקר המדינה, אנחנו מכירים עשרות שנים.
רוני בר-און: הופעתי בפניך הרבה מאוד פעמים והיו לנו גם מה שנקרא תחומי מגע פרה-משפטיים בנציגות השופטים, אני חבר הוועד המרכזי של לשכת עורכי הדין, וגם כמבקר המדינה הייתי אחד המבוקרים הבכירים שלך כשר פנים שזה גוף עתיר ביקורת ושר אוצר עוד יותר עתיר ביקורת.
רוני בר-און: ראיתי אותך בעבודה כאן ואני אומר לך במלוא הצניעות והענווה שעבודת הביקורת שאתה עושה, אם היא מקבלת את המנופים שוועדת הכנסת לענייני ביקורת המדינה יודעת לעשות בעיקר במעקבים – אני יודע שכולם אוהבים להתעסק בדוחות הסנסציוניים שכולם יודעים אותם בשמם ובכינויים והם עוסקים באישים ובבעיות יסוד, אבל העבודה האמיתית היא במעקב.
רוני בר-און: אם הממשלה לא נקראת לסדר אחת לשלושה, ארבעה, חמישה חודשים ומתעמתת עם המסמך הכתוב, עם ההוראות שהיא קיבלה לפעולה לגבי מה שצריך לעשות ושואלים אותה, חוקרים אותה, מנערים אותה ומנדנדים לה – כל העבודה המצוינת של הביקורת היא – לא רוצה לומר ברכה לבטלה – באמת מבוזבזת.
רוני בר-און: אני חושב שניסינו לעשות זאת ואני מקווה שתמשיך בדרך הזאת.
רוני בר-און: הוועדה הזאת היא לא ועדה לסנסציות אלא היא ועדה של עבודה קשה.
רוני בר-און: אני לא אומר סזיפית כי יש שכר לפעולתך.
רוני בר-און: בסוף הם מבינים שאם לא מרפים מהם – הם מתקנים וזה מה שהוועדה הזאת צריכה לספק.
רוני בר-און: המבקר כותב ובזה מסיים את תפקידו.
רוני בר-און: אנחנו, הוועדה הזאת, ההוצאה לפועל של פסקי הדין של הביקורת.
רוני בר-און: אני מודה לך על שיתוף הפעולה.
רוני בר-און: הרגשתי ממש שיש שיתוף פעולה מלא.
רוני בר-און: אני מודה לכל הצוות.
רוני בר-און: אם תרצו, אני אפרד מהנהלת המשרד.
רוני בר-און: אני רוצה לומר מילה לצוות שעומד מאחורי כל האופרציה הזאת.
רוני בר-און: הנהלת הוועדה הזאת היא הנהלה מצוינת, אנשים מסורים, איכפת להם, אין לוועדה הזאת לא זוהר ולא תואר ולא באים אליה כל היום עיתונאים ומחפשים איך מתקוטטים, תעריפי סלולר ומסים כאלה ואחרים, אלא זאת ועדה עובדת ומאחורי העבודה הזאת ניצבים אנשים מופלאים.
רוני בר-און: חנה וצוות המזכירות, רוזנר היועץ המשפטי, גלעד שסייע בידי ובידו וגם העוזרים שלי – גלעד שהיה מופקד על תיק ועדת הביקורת בצוות שלי – תודה רבה לכולכם, הייתם לי לעזר רב.
רוני בר-און: אני רוצה לצטט מהדברים שאמרתי בטקס הכניסה שלי.
רוני בר-און: טקסים, אני בדרך כלל אוהב לקיים כשאני מסיים תפקיד ולא כשאני נכנס אליו.
רוני בר-און: אני אוהב את הטקס הזה.
אורי אריאל: תודה ליושב ראש היוצא.
אורי אריאל: הצלחה בתפקיד החדש.
אורי אריאל: אני מעביר את רשות הדיבור למבקר המדינה.
אורי אריאל: אני מוכרח לומר שהיה לי לעונג לעבוד אתך.
אורי אריאל: אני עוד לא מסיים ואתה לא מסיים אבל לקראת סיום.
אורי אריאל: זאת הזדמנות לאחר הצלחה רבה למבקר הנכנס, לשופט שפירא.
אורי אריאל: אני בטוח שנעבוד בשיתוף פעולה מלא מתוך ראייה של האינטרסים הלאומיים.
אורי אריאל: מבקר המדינה, בבקשה.
מיכה לינדנשטראוס: חבר הכנסת אורי אריאל, ברכות מקרב לב ליושב ראש היוצא רוני בר-און.
מיכה לינדנשטראוס: עבדנו בשיתוף פעולה הדוק מאוד יום-יומי במשך תקופה ממושכת, תקופה לא קלה עם הרבה סערות ועם הרבה נושאים שהיו על סדר היום של הוועדה.
מיכה לינדנשטראוס: הוועדה הצטיינה בתקופה של רוני בר-און בראשה בכך שהיא באמת המחישה הלכה למעשה את הצורך בביקורת בזמן אמת משום שלא היה כמעט נושא – ולך בוודאי הדברים זכורים היטב – שהיה על סדר יומה של הביקורת אצלנו בדוחות הביקורת שלא הגיע תוך זמן קצר מאוד לדיון ממצה.
מיכה לינדנשטראוס: אני רוצה לומר לשבחו של רוני בר-און שהיו לו אתו מחלוקות לא כאן, בתקופה בה הייתי ראש נציגות שופטי ישראל והייתי עסוק בדיסציפלינה אחרת, אבל אני יכול לומר שבוועדת הכנסת לענייני ביקורת המדינה לא היה לנו כמעט ויכוח אחד במשך כל התקופה שרוני כיהן בתפקיד.
מיכה לינדנשטראוס: אני יכול לומר שהמערכת שלנו, של משרד המבקר, אם היא התעצמה בצורה דרמטית בשנים האחרונות, חלק נכבד יש ליושבי ראש ועדת הכנסת לענייני ביקורת המדינה שתמיד נתנו גיבוי מלא למבקר, לצוות של המבקר ולמשרד המבקר.
מיכה לינדנשטראוס: ההתעצמות הזאת היא כתוצאה מהתמיכה הגדולה שקיבלנו כאן בכנסת ובה הרגשתי, ואני מודה, את ביתי כמבקר.
מיכה לינדנשטראוס: אני רוצה לומר לך רוני שגם המדיניות של יושב ראש הוועדה שראינו אותה כאן מתבצעת הלכה למעשה, הייתה מדיניות – להערכתי, ואמרתי את זה גם במקומות אחרים – נכונה.
מיכה לינדנשטראוס: אנחנו ביררנו חלק נכבד ביותר מדוחות המבקר אבל הלכנו גם לדוחות שהיה צריך לתת פתרון מיידי בהם ולסייע כמובן לאותם אנשים שהיו בקדמת המערכה.
מיכה לינדנשטראוס: אני רוצה לברך את חבר הכנסת אורי אריאל חברי הטוב שאנחנו מכירים שנים ארוכות ופעלנו יחד בוועדה.
מיכה לינדנשטראוס: אורי, לא זכור לי שהייתה איזושהי ישיבה שלא היית בה מאז נבחרת ואם היית בא לפעמים, נכנס ויוצא מהר, גם ראינו אותך לנגד עינינו.
אורי אריאל: אין לי זיכרון טוב, אבל אני זוכר שלא הייתי בכל הישיבות.
מיכה לינדנשטראוס: אני חושב שהתפקיד הזה של יושב ראש הוועדה למשרד המבקר הוא חשוב ביותר.
מיכה לינדנשטראוס: הקשר חשוב ביותר.
מיכה לינדנשטראוס: אני עומד לרשותך בחודשים האלה שנותרו ואני מניח שהמבקר החדש יעשה כמוני וימשיך את הדרך בה אנחנו התחלנו.
מיכה לינדנשטראוס: אני מברך אותך מקרב לב על מה שנעשה ועל הסיוע שקיבלתי ממך במשך התקופה הזאת כחבר כנסת וכחבר הוועדה הזאת.
מיכה לינדנשטראוס: מגיעה לך תודה מכל עובדי משרד מבקר המדינה, גם לרוני וגם לך, מכל אלה שבאו אתכם במגע כאן וישבו כאן שעות על גבי שעות וגם למדו איך הכנסת עובדת ועובדת בעבודה קשה מאוד ובמשך שעות ארוכות.
מיכה לינדנשטראוס: אני רוצה לברך את חברי הוועדה, עמיתיי היקרים והטובים שהייתה לי אתם תמיד לשון משותפת והתייעצות משותפת.
מיכה לינדנשטראוס: היה לי פשוט נעים לעבוד אתם.
מיכה לינדנשטראוס: כל הפניות שלכם אלי היו תמיד חיוביות ביותר וטוב שהדברים יתרחשו כך שיכולתי לתת את הסיוע כמבקר המדינה לדברים שאתם עוררתם ובצדק עוררתם.
מיכה לינדנשטראוס: תודה רבה לכם ויישר כוחכם.
מיכה לינדנשטראוס: אני מניח שבחודשים הקרובים עוד נתראה, אבל לאחר מכן אתם תגישו את אותו סיוע שהגשתם לי גם למבקר המדינה החדש שייכנס לתפקידו.
אורי אריאל: אחד הדוחות שביקשתי והמבקר נענה, ובעיניי זה חשוב מאוד, היה דוח על עניינו של אזרח ישראלי בשם יונתן פולארד.
אורי אריאל: אני מודה לך על כך.
אורי אריאל: לא צריך להסביר כאן את החשיבות אבל היו עוד הרבה דוחות אחרים.
מרינה סולודקין: שלוש שנים אני חברה בוועדה הזאת ואני רוצה לומר לכם שחבל מאוד שלא כולם מבינים שזאת הוועדה היוקרתית ביותר בכנסת.
מרינה סולודקין: ועדת ביקורת המדינה היא לב הדמוקרטיה הישראלית.
מרינה סולודקין: אני רוצה קודם כל לומר תודה ליושב ראש היוצא, חבר הכנסת רוני בר-און.
מרינה סולודקין: עבדנו קשה מאוד אבל לו ולנו יש הישגים גדולים.
אורי אריאל: עבדנו קשה, אבל נהנינו.
מרינה סולודקין: היה תענוג אינטלקטואלי לעבוד בוועדה הזאת.
מרינה סולודקין: ההישג הגדול ביותר היה אגף פיקוח וביקורת לפרקליטות המדינה, דבר שעשינו כנגד כל הסיכויים.
מרינה סולודקין: זאת לא פרידה ממבקר המדינה אבל אני רוצה להודות לו כי רק יחד עם גוף של ביקורת המדינה ועם מבקר המדינה היינו יכולים לתקן טעויות בדמוקרטיה שלנו.
מרינה סולודקין: הוויכוחים והשיח היו חריפים מאוד, אבל זה כלי בין החשובים לדמוקרטיה הישראלית.
מרינה סולודקין: אורי, תמכתי אתמול במועמדות שלך.
מרינה סולודקין: אנחנו עובדים ביחד במשך שנים בכנסת ואני חושבת שיש לקח מאוד מאוד חשוב.
מרינה סולודקין: חושבים שדמוקרטיה וליברליות יכולים להיות רק בשמאל, אבל אני חושבת שזאת טעות גדולה.
מרינה סולודקין: יש דמוקרטיה וליברליות גם בימין והבחירה שלך מהווה הוכחה לכך.
אורי אריאל: יושב ראש סיעתי, חבר הכנסת יעקב כץ שכן רצה את הוועדה הזאת ולכן אני כאן.
יעקב כץ: ברשות יושב ראש הוועדה החדש, יושב ראש הוועדה היוצא, יושב ראש ועדת הכנסת ומעל כולם מבקר המדינה שאני באופן אישי מאוד מאוד אוהב ומעריך.
יעקב כץ: כמים הפנים אל הפנים, כן לב האדם אל האדם.
יעקב כץ: אורי תמיד אומר שהוא רואה כמו שכצל'ה הולך.
יעקב כץ: אתם יודעים שאורי הוא נכה צה"ל ואיבד עין, אני איבדתי רגל, כך שאנחנו יחד.
רוני בר-און: ביחד אתם צוות מושלם.
אורי אריאל: אני שואל אותו איך הולך, והוא אומר לי: כמו שאתה רואה.
יעקב כץ: זאת בדיחה ישנה באידיש.
יעקב כץ: אני רוצה לומר שאורי הוא לא ימין ואורי הוא לא שמאל.
יעקב כץ: אורי, היושב ראש הנכנס, הוא איש בריא.
יעקב כץ: אני תמיד אומר שאני נפצעתי ברגל שמאל ואני נכה.
יעקב כץ: אי אפשר בלי שמאל ואי אפשר בלי ימין.
יעקב כץ: הקדוש ברוך הוא ברא אותנו עם שתי ידיים, עם שתי רגליים, עם שתי עיניים ועם שתי אוזניים.
יעקב כץ: צריך גם שמאל וגם ימין.
יעקב כץ: אני תמיד חוזר ואומר שזכותה של המפלגה שלנו ושל האיחוד הלאומי – שבעתיד, בעזרת השם, יתחבר סוף-סוף לבית היהודי עם אורי שלנו שחתמנו השבוע וזה הדבר הטבעי והבריא שלנו, ואני חזרתי ואמרתי הרבה פעמים ואני חושב שיש הסכמה כמעט מקיר אל קיר בבית הזה – שיש כאן 119 חברי כנסת ועוד אורי.
יעקב כץ: אורי הוא מיוחד באצילות שלו, בישרות שלו, בפשטות שלו ואני חושב שזה משהו לו זכינו בדור האחרון עת קיבלנו חבר כנסת מיוחד שכל סיעות הבית מימין ומשמאל, בריאים ופחות בריאים, יודעים שאורי הוא הנכס של הבית הזה.
יעקב כץ: אנחנו מאוד גאים ושמחים שהוא זכה להיות יושב ראש הוועדה ועוד נכונו לו בעזרת השם תפקידים רבים ורמים בממשלת ישראל, בעם ישראל ובשירות כלל ישראל.
אורי אריאל: אני מודה לכצל'ה, יושב ראש סיעת האיחוד הלאומי.
אורי אריאל: אני מבקש, אם אפשר לקצר בהספדים.
אורי אריאל: בסוף כולם כאן ממהרים כל אחד לדרכו.
רוני בר-און: זאת ההזדמנות היחידה שלך בחיים לשמוע את ההספדים על עצמך.
אורי אריאל: עדיין לא צריך להאריך.
שכיב מוראד שנאן: אני רוצה להיות מאוד קצר.
שכיב מוראד שנאן: אני חבר הוועדה בסך הכול שלושה חודשים.
שכיב מוראד שנאן: כשנכנסתי פעם ראשונה, חבר הכנסת רוני בר-און שאל מי אני וביקש שיזיזו אותי ממקומי כדי שאפנה מקום לחבר כנסת.
שכיב מוראד שנאן: לא רק שאני סולח על כך אלא אהבתי את זה כי זה נתן לי באיזשהו מקום פרסום וזה בסדר.
שכיב מוראד שנאן: אני מבקש לברך את חבר הכנסת אורי אריאל על בחירתו.
שכיב מוראד שנאן: חבר הכנסת ציון פיניאן החמצנו בדקה את ההצבעה אבל שנינו מצרפים את קולותינו באהבה רבה.
אורי אריאל: הנוהג כאן הוא שאנחנו רושמים את זה לפנינו אבל לא משנים את התוצאות.
אורי אריאל: אני מודה לכם.
שכיב מוראד שנאן: מבחינתנו אנחנו מצרפים את תמיכתנו באהבה רבה.
שכיב מוראד שנאן: אני רוצה לומר לך שנשמח גם להיות לימינך ולעבוד אתך.
אורי אריאל: אי אפשר להיות לימיני, כי אני כבר על הקיר.
שכיב מוראד שנאן: נהיה שמאלנים לימינך.
שכיב מוראד שנאן: כבוד המבקר, גם כאזרחים וגם כחברי כנסת, יש לנו אהדה רבה כלפיך אדוני.
שכיב מוראד שנאן: נאמר את הדברים עת ניפרד ממך אבל דע שיש לך פינה חמה בלב.
אורי אריאל: יסיים חבר הכנסת נסים זאב.
נסים זאב: אולי רק פסוק.
נסים זאב: קחו מאורי כי בא אורך.
נסים זאב: מה שמעניין כאן, אתה אדם שמקובל על כולם ולא הבנתי איך לא בחרו אותך בתחילת הקדנציה.
נסים זאב: אם היו עושים זאת, היו פותרים כאן הרבה בעיות.